Апресс-конференциахь ааҧхьара змаз аспециалист инарҭбааны дазааҭгылеит Аҟәа ақалақь амедицинатә цхыраара ласы иамоу ауадаҩрақәеи, аҭагылазаашьа зеиԥшроуи. Аслан Џьопуа иҳәеит ацхыраара ласы Ареспубликатә станциаҿы аҳақьымтә бригадақәа хԥа ыҟоуп ҳәа.
"Астатистика инақәыршәаны 10 000-ҩык ауааԥсыра бригадак рызхозароуп. Аӡын арҭ анормативқәа ҳҽырҭаҳагӡоит, аха аԥхын аԥсшьаҩцәа рырацәареи еиуеиԥшым акультура-массатә уснагӡатәқәа рымҩаԥгареи инарыдҳәаланы ҳаизхом", — иҳәоит Џьопуа.